Persoonskaart Bernardus Bekkenutte. Verwant met Huiskes Kormelinck Frenk Oostendorp Konings | stamboomdatabase @pondes.nl
Persoonskaart Bernardus Bekkenutte
Geboorte 20-04-1859 Groenlo (Oost Gelre), Bernardus Bekkenutte Kind:Bernardus Bekkenutte Geslacht:Man Geboorteplaats:Groenlo (Oost Gelre)Geb ... Bredasdorp-ouers bedag ná byna-ontvoering | Netwerk24
Deur Ané van Zyl 07 Oktober 2019 21:19
Talle ouers met kinders in die Laerskool Bredasdorp is nou nog meer op hul hoede nadat ’n vierjarige meisie verlede week byna ontvoer is.
Die dogter se ma en ouer suster, glo ’n leerling van die laerskool, was Dinsdagmiddag by haar toe ’n enkele vermeende ontvoerder die vierjarige voorskoolse kind wou neem.
Die ingang van die Laerskool Bredasdorp.Foto: Argief
’n Ingeligte sê die man het ’n klapmus aangehad toe hy die meisie buite die skoolterrein op die hoek van Viljoen- en Buitekantstraat oorkant die skool probeer ontvoer het.
Die laerskool se hoof, Dwain Brown, het Vrydag gesê ouers kon die man verwilder en niemand is beseer nie.
Nou is talle ouers ekstra versigtig wanneer hulle hul kinders by die skool af- en oplaai, uit vrees dat hulle moontlik ook ’n slagoffer van so ’n voorval kan word.
Talle mense het op Facebook kommentaar gelewer en ouers gekritiseer wat hul kinders net aflaai en wegry. Van die plaaslike inwoners is baie ontsteld oor hierdie aanmerkings en sê dit is glad nie die geval op Bredasdorp nie.
“Almal in ons gemeenskap kyk uit vir hul kinders,” sê Melanie Clifton-Smith, ’n jarelange inwoner van die dorp.
“Mense wat Bredasdorp se ouers ken, weet dat die motors en mense altyd volop is voor die skool wanneer skool begin en uitkom. Daar is nooit eens ’n gaatjie om te parkeer nie!”
Clifton-Smith meen die veiligheid by die skoolterrein is uitstekend en daar word goed rekord gehou wanneer kinders by die skool aankom en weer huis toe gaan.
Sy sê egter oor die afgelope jaar is daar gereeld “rondlopers” wat om die skoolterrein beweeg. Dit maak talle ouers bekommerd.
“Wanneer vreemdelinge tussen ons kinders beweeg, is ons baie meer bedag op ons omgewing, en ons is selfs nog meer besorg oor mekaar,” sê sy.
Brown het ná die voorval ’n algemene waarskuwing aan ouers uitgereik en gesê die skool neem die saak baie ernstig op.
“Weens die onlangse gebeure in die media oor ontvoering van die leerling, wil ons as skool geen kanse waag nie,” het hy Donderdag gesê.
Meer oor: Bredasdorp | Ontvoering | Misdaad | Onderwys